آذربایجان پرزیدنتی الهام علی یئو آذربایجان اوردوسونون ایشغال آلتینداکی اراضی‌لری خلاص ائتمک اوچون باشلاتدیغی عملیات‌لارین دایاندیریلماسی اوچون شرط‌لرینی آچیقلاییب.
"جبراییل شهری و جبراییل رایونونون دوققوز کندی ایشغال‌دان آزاد ائدیلدی. بو تاریخی حادثه موناسیبتیله بوتون آذربایجان خالقینی اورک‌دن تبریک ائدیرم".
بونو پرزیدنت الهام علی یئو خالقا مراجعتینده دئییب.
آذربایجانین اراضی بوتؤو‌لوگونو تامین ائتمک اوچون موباریزه آپاردیغینی وورغولایان علی یئو آزاد ائدیلمیش بوتون شهرلری برپا ائده‌جک‌لرینی و ائرمنی‌لر طرفیندن داغیدیلمیش بوتون مسجیدلری تمیر ائده‌جک‌لرینی بیلدیریب.
دؤولت باشچی‌سی الهام علی یئو "بو ایشغالا سون قویون آذربایجان اراضی‌سینی ترک ائدین. اؤز تورپاغینیزدا یاشایین و اوندا بیزده باریش اولا‌جاق. ائرمنیستانین باش ناظیری عذر ایستمه‌لی و دئمه‌لی‌دیر کی، "قاراباغ ائرمنیستان دئییل". بیزه چیخماقلا باغلی واخت جدو‌لی وئرسین" دئییب.
